text: Qui som | Insolid Corten BCN
  Insolid Corten BCN > Qui som
  La nostra passió pel mobiliari i la decoració va néixer fa anys. Vam començar a elaborar petites peces de ferro i acer corten, i poc a poc vam anar descobrint les possibilitats creatives d'aquests materials. Des de llavors hem anat desenvolupant noves tècniques i formes de treballar fins convertir-nos en el que som avui: artesans de mobles d'alta qualitat irrepetibles.
  Els nostres mobles sempre busquen el compromís estètic i funcional i ens els imaginem com a protagonistes de l'espai que ocuparan. Una casa, un hotel, un restaurant, un despatx. Són mobles que volen perdurar en el temps, pensats per passar de generació en generació. Fem servir materials que transmeten solidesa, durabilitat i sobrietat. Els nostres mobles són bons còmplices per al dia a dia, i bons testimonis de la vida que gira al seu voltant. De la mateixa manera que els llacs i estanys de muntanya aporten el color i la vida de l' entorn que els envolta. Per això, cadascuna de les nostres peces rep un nom heretat d'un llac o estany de muntanya de Catalunya.
  El nostre material més mimat és l'acer corten, un material que durant anys ha estat pensat per estar a l'exterior gràcies a la seva resistència natural a les inclemències del temps. Però a Insolid Corten BCN creiem fermament que és desaprofitar un material massa bonic per tenir-lo només fora de la nostra llar, així que hem decidit introduir-lo en els mobles d'interior.